text: [{"text_idx": "#000003", "text": "Iiraan wal dhabbii Sa\u2019uudii waliin qabdu furuudhaaf haal duree tokko malee mari\u2019achuuf qophii tahuu beeksiste"}, {"text_idx": "#000004", "text": "Afayaa\u2019iin mana marii Iiraan Ali Larijaanii gaafii fi deebisaa Aljaziiraa waliin godhe irratti, \u201cIiraan, Sa\u2019uudii dabalatee biyyoota naannichaa kanneen biroo waliin marii geggeessuuf yeroo kamiyyuu qophiidha\u201djedhe. Mr Larijaaniin itti dabaluudhaanis, keessamuttuu Iiraan fi Sa\u2019uudii jiddutti kallattiidhaan mariin yoo kan geggeeffamu tahe, rakkina siyaasaa fi nageenyaa naannicha keessatti hammaataa dhufe salphatti hiikuun kan danda\u2019amu tahuu ibse."}, {"text_idx": "#000005", "text": "Ali Larijanii akka jedhutti rakkoon Sa\u2019uudii wanta hundaaf Ameerikaa irratti irkachuu isii tahuu ibsuun, \u201cRiyaad yaada marii kamiyyuu qabattee kallaattiin yoo dhihaatte, Iiraan haal duree tokko malee mariif qophiidha\u201djedhe."}, {"text_idx": "#000006", "text": "Yaada marii mootummaa Iiraan kana dura, dhaaltuun gonfoo Sa\u2019uudii Muhammad Bin Salmaan Alhada dabre Televizhiina CBS waliin gaafii fi deebisaa geggeesseen, Sa\u2019uudiin wal dhabbii Iiraan waliin qabdu humnaan osoo hin taane mariin furuu kan barbaaddu tahuu ibsee ture."}, {"text_idx": "#000007", "text": "Alii Larijanii yaada Muhammad Bin Salmaan kana, Sa\u2019uudiin fedhii biyyoota naannichaa hubachuuf qophii tahuu kan agarsiisu waan taheef Iiraan akka jalqabbii gaariitti ilaalti jedhe."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]